ਅਲਫ਼ਰੈਡ ਟੈਨੀਸਨ
ਅਲਫ਼ਰੈਡ ਟੈਨੀਸਨ, (ਪਹਿਲਾ ਬੈਰਨ ਟੈਨੀਸਨ) (6 ਅਗਸਤ 1809 – 6 ਅਕਤੂਬਰ 1892) ਗ੍ਰੇਟ ਬ੍ਰਿਟੇਨ ਅਤੇ ਆਇਰਲੈਂਡ ਦਾ ਮੋਹਰੀ ਕਵੀ ਸੀ। ਮਹਾਰਾਣੀ ਵਿਕਟੋਰੀਆ ਦੇ ਰਾਜ ਦੇ ਬਹੁਤੇ ਸਮੇਂ ਦੌਰਾਨ ਉਹ ਮਹਾਕਵੀ ਸੀ ਅਤੇ ਅੱਜ ਵੀ ਉਹ ਸਭ ਤੋਂ ਪ੍ਰਸਿੱਧ ਬ੍ਰਿਟਿਸ਼ ਸ਼ਾਇਰਾਂ ਵਿੱਚੋਂ ਇੱਕ ਹੈ। ਟੈਨੀਸਨ "ਬਰੇਕ, ਬਰੇਕ, ਬਰੇਕ", "ਦ ਚਾਰਜ ਆਫ਼ ਦ ਲਾਈਟ ਬ੍ਰਿਗੇਡ", "ਟੀਅਰਜ, ਆਈਡਲ ਟੀਅਰਜ" ਅਤੇ "ਕ੍ਰਾਸਿੰਗ ਦ ਬਾਰ" ਵਰਗੇ ਨਿੱਕੇ ਨਿੱਕੇ ਪ੍ਰਗੀਤ ਲਿਖਣ ਦਾ ਪਰਬੀਨ ਕਲਮਕਾਰ ਸੀ। ਉਸ ਦੀਆਂ ਬਹੁਤੀਆਂ ਕਵਿਤਾਵਾਂ, ਯੂਲੀਸਿਸ ਵਰਗੇ ਕਲਾਸੀਕਲ ਮਿਥਹਾਸਕ ਥੀਮਾਂ ਤੇ ਆਧਾਰਿਤ ਸੀ।